17 Go phethwa ga kahlolo. Masetlapelo a magolo a tla felela ka ntwa ya Haramagedone. Ka nako yeo, Jesu o tla phetha boikarabelo bjo bongwe. Ka ntle le go ba Moahlodi wa “ditšhaba ka moka,” o tla ba Mofediši wa ditšhaba—ke gore, batho ka moka bao pejana a ilego a ba ahlola ka gore ke “dipudi.” (Mat. 25:32, 33) Kgoši ya rena e tla ‘otla ditšhaba’ ka “tšhoša e telele e bogale.” Ee, bohle bao ba swanago le dipudi—go tloga ka “dikgoši” go fihla ka “bahlanka”—“ba tla fedišetšwa sa ruri.”—Kut. 19:15, 18; Mat. 25:46. Bagale bao e lego gore ba a gopolega setšhabeng sa Matebele ke batho ba go swana le bo Tšo'a Marema. Matebele a re monna yo wa ga Marema e be e le mohlabani yo maatla kudu setšhabeng sa Matebele. Ba re ge ba mo reta ba fela bare ke 'Tšo Marema' Motimedi'. Gothwe mengwageng ya bo 1880 kgoši Sekhukhune le madira a gagwe ba ile ba ya Moletlane ka maikemišetšo a go lwa le go thopa maruo le basadi ba Matebele. Sekhukhune o ile a kgopela Matebele gore a tle go binela koma nageng ya gagwe kua Bopedi. Ba re tšeo ka moka e be e le maano a goketša Matebele gore a yo bolaelwa fao.